**কনস্টানিয়া বন্দর** বসফরাস প্রণালী থেকে ১৭৯ নটিক্যাল মাইল (৩৩২ কিমি) ও সুলিনা শাখা থেকে ৮৫ নটিক্যাল (১৫৭ কিমি)কৃষ্ণ সাগরের পশ্চিম উপকূলে রোমানিয়ার কনস্টানিয়ায় অবস্থিত। এটি ৩,৯২৬ হেক্টর (৯,৭০০একর) জুড়ে বিস্তৃত, যার মধ্যে ১,৩১৩ হেক্টর (৩,২৪০ একর) ভূমি এবং অবশিষ্ট ২,৬১৩ হেক্টর (৬,৪৬০ একর) জলভাগ। উত্তর ও দক্ষিণ দিকে সমুদ্রের মধ্যে অবস্থিত দুটি জলপ্রাচীর (ব্রেকওয়াটার) বন্দরকে সুরক্ষিত রাখে, বন্দর কার্যক্রমের জন্য সবচেয়ে নিরাপদ পরিস্থিতি তৈরি করে। বর্তমান উত্তর জলপ্রাচীরের দৈর্ঘ্য ৮,৩৪৪ মিটার এবং দক্ষিণ জলপ্রাচীরের ৫,৫৬০ মিটার।

কনস্টানিয়া বন্দর কৃষ্ণ সাগরের বৃহত্তম ও ইউরোপের ১৭তম বৃহৎ জাহাজ বন্দর। প্যান-ইউরোপীয় পরিবহন করিডোর চতুর্থ (উচ্চ গতির রেলপথ এবং মহাসড়ক) ও প্যান-ইউরোপীয় করিডোর সপ্তমের (দানিউব) সাথে সংযোগের মাধ্যমে কনস্টানিয়া বন্দরের অনুকূল ভৌগোলিক অবস্থান ও গুরুত্বকে মান্যতা দেওয়া হয়। কনস্টানিয়া বন্দরের অদূরে অবস্থিত মিদিয়া ও মঙ্গলালি উপগ্রহ বন্দর দুটি সামুদ্রিক বন্দর প্রশাসন এসএ-এর সমন্বয়ে রোমানিয় সমুদ্র বন্দর ব্যবস্থার অংশ।

ইতিহাস
------

বন্দরের ইতিহাসটি কনস্টানিয়ার ইতিহাসের সাথে নিবিড়ভাবে সম্পর্কিত। টমিসের প্রাচীন গ্রিস উপনিবেশটি খ্রিস্টপূর্ব ৬ষ্ঠ শতাব্দীতে প্রতিষ্ঠিত হয়, যদিও কনস্টানসিয়া খ্রিস্টীয় দ্বিতীয় শতাব্দীতে প্রতিষ্ঠিত হয়। গ্রীক ও স্থানীয় জনগণের মধ্যে বাণিজ্য সহজ করার জন্য বন্দর নগরীটি একটি বড়বাজার (এমপোরিয়াম) হিসাবে সংগঠিত হয়। দানিউব ও কৃষ্ণ সাগরের মধ্যবর্তী অঞ্চলটি রোমানদের দ্বারা দখলকৃত হওয়ার পূর্বে, উক্ত অঞ্চলে খ্রিস্টপূর্ব প্রথম শতাব্দী পর্যন্ত গ্রিস প্রভাব বজায় থাকে। রোমান গভর্নরেটের প্রথম বছরগুলি ওভিডের দ্বারা লিপিবদ্ধ হয়, যিনি অজানা কারণে টমিসে নির্বাসিত হয়েছিলেন। পরবর্তী শত বছরে বন্দরটির যথেষ্ট বিকাশ ঘটে এবং রোমান সম্রাট কনস্ট্যান্টাইন প্রথমের সম্মানে শহরটির নাম পরিবর্তন করে কনস্টানিয়া রাখা হয়।

পরিচালনা
--------

কনস্টানিয়া বন্দরের বার্ষিক পণ্য পরিবহনের ক্ষমতা ১,০০,০০,০০০ টন (৯৮,০০,০০০ দীর্ঘ টন; ১১০,০০,০০০ সংক্ষিপ্ত টন) এবং বন্দরে ১৪০ টি সক্রিয় বার্থ সহ মোট ১৫৫ টি বার্থ রয়েছে। জাহাজঘাটার মোট দৈর্ঘ্য ২৯.৮৩ কিলোমিটার (১৮.৫৪ মাইল) এবং গভীরতা ৮ মিটার থেকে ১৮ মিটারের পর্যন্ত। [5] এই বৈশিষ্ট্যগুলি সর্বাধিক গুরুত্বপূর্ণ ইউরোপীয় ও আন্তর্জাতিক বন্দরগুলির দ্বারা প্রস্তাবিত ১,৬৫,০০০ টন ডেডওয়েট (ডিডাব্লুটি) এর ট্যাংকার ও ২,২২,০০০ ডিডব্লিউটি বাল্ককারিয়ারের থাকার ব্যবস্থা করার সাথে তুলনীয়। 5

কনস্টানিয়া বন্দর একটি সামুদ্রিক ও একটি নদী বন্দর। বন্দরে দৈনিক ২০০ টিরও বেশি নদী পথে পরিচালিত নৌযান পণ্য বোঝাই বা খালাস করে বা পরিচালিত হওয়ার অপেক্ষায় থাকে। দানিউব-কৃষ্ণ সাগর সমুদ্র খালের মাধ্যমে দানিউবর সাথে বন্দরটি সংযুক্ত, যা কনস্টানিয়া বন্দরের অন্যতম প্রধান শক্তির প্রতিনিধিত্ব করে। [5] কনস্টান্টা থেকে মধ্য ও পূর্ব ইউরোপীয় রাষ্ট্র বুলগেরিয়া, সার্বিয়া, হাঙ্গেরি, অস্ট্রিয়া, স্লোভাকিয়া ও জার্মানির মধ্যে গুরুত্বপূর্ণ পণ্যসম্ভার নদী পথে পরিবহন করা হয়। কনস্টানিয়া বন্দরের জন্য নদী পথে নৌযানের চলাচল অত্যন্ত গুরুত্বপূর্ণ, ২০০৫ সালে মোট নৌযান চলাচলের ২৩.৩% ছিল নদী পথের নৌযান, ওই বছরে ৮,৮০০ নদী পথের নৌযান বন্দরে নোঙর করে।

পরিসংখ্যান
----------

কনস্টানিয়া বন্দরটি ২০১৬ সালে সর্বমোট ৫৯,৪২৪,৮২১ টন (৫,৮৪,৮৬,২৯৭ দীর্ঘ টন; ৬,৫৫,০৪,৬৫২ সংক্ষিপ্ত টন) পণ্যসম্ভার ও ৭,১১,৩৩৯ টি কুড়ি-ফুট সমতুল্য একক (টিইইউ) পরিচালনা করে। বন্দরটি কৃষ্ণ সাগরের মূল ধারক কেন্দ্র এবং এশিয়া ও কৃষ্ণ সাগরের মধ্যবর্তী সমস্ত সরাসরি কন্টেইনার পরিবহনকারী সংস্থা কনস্টানিয়া বন্দর থেকে কন্টেইনার পরিবহন করে।  বন্দর পরিচালনাকারী প্রধান সংস্থাগুলি হল মার্স্ক, এপিএম টার্মিনালস, দুবাই পোর্টস ওয়ার্ল্ড, এসওসিইপি, অয়েল টার্মিনাল এস.এ এবং কমভেক্স।

**সাধারণ পরিসংখ্যান, ২০০৬—২০১৬** | বছর | ২০০৬ | ২০০৭ | ২০০৮ | ২০০৯ | ২০১০ | ২০১১ | ২০১২ | ২০১৩ | ২০১৪ | ২০১৫ | ২০১৬ |
| --- | --- | --- | --- | --- | --- | --- | --- | --- | --- | --- | --- |
| মোট পণ্যসম্ভার\* | ৫,৭১,২৬,৩৮৯ | ৫,৭৭,৭৯,৯১৫ | ৬,১৮,৩৭,৭১৬ | ৪২,০১৪,১৭৮ | ৪৭,৫৬৩,৮৭৯ | ৪৫,৯৭২,০৯৫ | ৫০,৫৮৪,৬৬২ | ৫৫,১৩৮,০৫৭ | ৫৫,৬৪১,৯১০ | ৫৬,৩৩৬,৭৭২ | ৫৯,৪২৪,৮২১ |
| তরল বাল্ক\* | ১,৪৭,৩১,৮১৯ | ১,৪০,৬৬,৫২৩ | ১,৪৪,৪৪,৪৭৬ | ১,১৮,১০,৫৫৪ | ১,১২,১০,৯৪০ | ১,০৬,১৬,৫০৯ | ১,০০,১৪,৬৭২ | ১,০০,৯০,৯৬৬ | ১,২৫,১৬,১৯৯ | ১,২২,০৩,৬০৬ | ১,৩৬,৬২,৯১৭ |
| শুকনো বাল্ক\* | ২৮,০২৩,৮৬৬ | ২৫,২৮১,৭৫০ | ৩০,৩০৩,৫১২ | ২১,১৫০,৬৯০ | ২৭,১৫৭,৩৯১ | ২৪,৭৩২,৫৯২ | ২৯,৫২১,১৯৩ | ৩৪,৯০৬,১৮১ | ৩২,৬৬৬,০৮৩ | ৩৩,২৮৫,১৩১ | ৩৫,১৮৯,৪০৯ |
| সাধারণ পণ্যসম্ভার\* | ৪,৫৫৪,৯৪৬ | ৫,৭৮৮,৬৩৯ | ৪,০৫৯,৭৪৬ | ৩,১৫৪,৯২৪ | ৩,৩০৭,৬৬৯ | ৪,১০৫,৩২৭ | ৪,৫১২,৪৪৩ | ৩,৫৯৭,৫৫৬ | ৩,৬৮০,৭৪৪ | ৩,৯৯৮,৪৭১ | ৩,৬৭৫,১৪১ |
| কন্টেইনার (মোট ওজন)\* | ৯,৮১৫,৭৫৮ | ১২,৬৪৩,০০৩ | ১৩,০২৯,৯৮২ | ৫,৮৯৮,০১০ | ৫,৮৮৭,৮৭৯ | ৬,৫১৭,৬৬৭ | ৬,৫৩৬,৩৫৪ | ৬,৫৪৩,৩৫৪ | ৬,৭৭৮,৮৮৪ | ৬,৮৪৯,৫৬৪ | ৬,৮৯৭,৩৫৪ |
| কন্টেইনার (সংখ্যা) | ৬৭২,৪৪৩ | ৯১২,৫০৯ | ৮৯৪,৮৭৬ | ৩৭৫,২৯৩ | ৩৫৩,৭১১ | ৪১৪,০৯৬ | ৪১৬,৮০৭ | ৩৯৯,৩৭২ | ৪০৮,৯৯০ | ৪২০,৭৯৩ | ৪৩৪,৪৩৯ |
| কন্টেইনার (টিইইউ'র) | ১০,৩৭,০৭৭ | ১৪,১১,৪১৪ | ১৩,৮০,৯৩৫ | ৫,৯৪,২৯৯ | ৫,৫৬,৬৯৪ | ৬,৬২,৭৯৬ | ৬,৮৪,০৫৯ | ৬,৬১,১২৪ | ৬,৬৮,২৯৩ | ৬,৮৯,০১২ | ৭,১১,৩৩৯ |
| সমুদ্রগামী নৌযান | ৫,০৪৯ | ৫,৬৬৩ | ৫,৯০৫ | ৪,৯৬১ | ৫,২০২ | ৪,৮৭২ | ৫,৫০৭ | ৪,৮৩৩ | ৪,৭৭১ | ৪,৬০৫ | ৪,৩৩১ |
| নদীর নৌযান | ৮,১৮০ | ৭,২৩৮ | ৮,০৩০ | ৬,৮২৩ | ৭,৯৪৫ | ৮,০৬৯ | ৯,৩১২ | ৯,২৩৩ | ১০,০৫৩ | ৯,৭৬৯ | ১০,১৮৫ |

***\*** টন এককে পরিসংখ্যান*
কনস্টানিয়ার পরিসংখ্যান

টার্মিনাল
---------

তরল বাল্ক [15] টার্মিনালের বার্ষিক পণ্যসম্ভার খালাসের ক্ষমতা ২৪,০০০,০০০ টন (২৪,০০০,০০০ দীর্ঘ টন; ২৬,০০০,০০০ সংক্ষিপ্ত টন) ও বোঝাইয়ের ক্ষমতা ১০,০০০,০০০ টন (৯,৮০০,০০০ দীর্ঘ টন; ১১,০০০,০০০ সংক্ষিপ্ত টন); এটি অপরিশোধিত তেল, ডিজেল, গ্যাসের আমদানি এবং পরিশোধিত পণ্য ও রাসায়নিক পণ্যের রফতানির জন্য বিশেষায়িত। টার্মিনালের নয়টি বার্থ রয়েছে এবং অয়েল টার্মিনাল এস.এ. হল প্রধান পরিচালনাকারী সংস্থা। রোমপেট্রোল ২০০৮ সালে নির্মাণ সম্পূর্ণ হওয়া একটি নতুন তেল টার্মিনালে ১৭৫ মিলিয়ন মার্কিন ডলার বিনিয়োগ করে, যার বার্ষিক ধারণক্ষমতা ২৪,০০,০০০ টন (২৪,০০,০০০ দীর্ঘ টন; ২৬,০০,০০০ সংক্ষিপ্ত টন) [

দুটি বিশেষায়িত টার্মিনাল রয়েছে, যার ১৩ টি বার্থের দ্বারা লৌহ আকরিক, বক্সাইট, কয়লা ও কোক পরিচালনা করা হয়; [১ 17] একসাথে ৪৭,০০,০০০ টন (৪৬,০০,০০০ দীর্ঘ টন; ৫২,০০,০০০ সংক্ষিপ্ত টন) পণ্যসম্ভার গুদামজাত করা ব্যবস্থা এবং বার্ষিক প্রায় ২০,০০,০০০ টন (২০,০০,০০০ দীর্ঘ টন; ৩,০০,০০,০০০ সংক্ষিপ্ত টন) পণ্যসম্ভার পরিবহনের সক্ষমতা রয়েছে। টার্মিনালে ৩৬,০০০ টন (৩৫,০০০ দীর্ঘ টন; ৪০,০০০ সংক্ষিপ্ত টন) ফসফরাস, ৩০,০০০ টন (৩০,০০০ দীর্ঘ টন; ৩৩,০০০ সংক্ষিপ্ত টন) ইউরিয়া এবং ৪৮,০০০ টন (৪৭,০০০ দীর্ঘ টন; ৫৩,০০০ সংক্ষিপ্ত টন) রাসায়নিক পণ্যসম্ভার গুদামজাত করার সুবিধা সহ ১০ টি বার্থ রয়েছে। এগুলির বার্ষিক ৪২,০০,০০০ টন (৪১,০০,০০০ দীর্ঘ টন; ৪৬,০০,০০০ সংক্ষিপ্ত টন) পণ্যসম্ভার পরিবহনের সক্ষমতা রয়েছে। [18] কনস্টানিয়া উত্তর ও কনস্টানিয়া দক্ষিণে খাদ্যশস্য পরিবহনের জন্য দুটি টার্মিনাল রয়েছে এবং এদের বার্ষিক মোট ৫০,০০,০০০ টন (৪৯,০০,০০০ দীর্ঘ টন; ৫৫,০০,০০০ সংক্ষিপ্ত টন) পণ্যসম্ভার পরিবহনের সক্ষমতা রয়েছে।[
কনস্টানিয়া উত্তর টার্মিনালের পাঁচটি বার্থ রয়েছে, যেগুলি বার্ষিক ১০,৮০,০০০ টন (১০,৬০,০০০ দীর্ঘ টন; ১১,৯০,০০০ সংক্ষিপ্ত টন) পণ্যসম্ভার গুদামজাত করা এবং বার্ষিক ২৫,০০,০০০ টন (২,৫০০,০০০ দীর্ঘ টন; ২৮,০০,০০০ সংক্ষিপ্ত টন) পণ্যসম্ভার পরিবহনের সক্ষমতাযুক্ত। কনস্টানিয়া দক্ষিণ টার্মিনালের বার্ষিক ১০,০০,০০০ টন (৯,৮০,০০০ দীর্ঘ টন; ১১,০০,০০০ সংক্ষিপ্ত টন) পণ্যসম্ভার গুদামজাত করার সক্ষমতা এবং বার্ষিক ২.৫ মিলিয়ন টন পণ্যসম্ভার পরিবহনের সক্ষমতাযুক্ত একটি বার্থ রয়েছে। রেফ্রিজারেটেড পণ্যের জন্য টার্মিনালে বার্ষিক ১৭,০০০ টন (১৭,০০০ দীর্ঘ টন; ১৯,০০০ সংক্ষিপ্ত টন) টন পণ্যসম্ভার গুদামজাত করার সক্ষমতাযুক্ত একটি বার্থ রয়েছে। টার্মিনালে জৈব তেল পরিবহনর জন্য একটি বার্থ রয়েছে, যেটি ২৫,০০০ টন (২৫,০০০ দীর্ঘ টন; ২৮,০০০ সংক্ষিপ্ত টন) ধারণক্ষমতাযুক্ত সাতটি মজুত ট্যাঙ্কে জৈব তেল সংরক্ষণ করতে সক্ষম এবং গুড় সরাসরি জাহাজ, রেল গাড়ি বা ট্যাঙ্কারে বোঝাই করা হয়। [২০]

তথ্যসূত্র
---------

1. ↑  "UNLOCODE (RO) - ROMANIA"। *service.unece.org*। সংগ্রহের তারিখ ২৭ এপ্রিল ২০২০।
2. ↑  "Unul din cinci muncitori din porturile româneşti e angajat la negru" (রোমানীয় ভাষায়)। www.telegrafonline.ro। ২০০৭-০২-২৩।
3. ↑  "Aproape 70.000 de turişti au sosit anul trecut în croaziere în Portul Constanţa" (রোমানীয় ভাষায়)। Mediafax। ১৯ জানুয়ারি ২০১৫। সংগ্রহের তারিখ ২৬ ফেব্রুয়ারি ২০১৫।
4. ↑  "Informatii generale" (রোমানীয় ভাষায়)। www.portofconstantza.com। ২০০৯-০১-২৪।
5. ↑  "Overview / General Info / Maritime port" (রোমানীয় ভাষায়)। www.portofconstantza.com। ২০০৯-০১-২৮।
6. ↑  "Prezentare / Statistici port / Statistici generale 2005 - 2013" (রোমানীয় ভাষায়)। www.portofconstantza.com। ২০১৬-০৮-১৪।